32004D0102
L 030/22
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 26 януари 2004 година
за одобряване на планове за действие в извънредни ситуации (контингенс планове) за контрол на инфлуенца при птиците и на Нюкасълска болест
(нотифицирано под номер С(2004) 110)
(текст от значение за EИП)
(2004/102/ЕO)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 92/40/ЕИО на Съвета от 19 май 1992 г. за въвеждане на мерки на Общността за борба с инфлуенцата по птиците (1), последно изменена с Регламент (ЕО) № 806/2003 (2), и по-специално член 17, параграф 4 от нея,
като взе предвид Директива 92/66/ЕИО на Съвета от 14 юли 1992 г. за въвеждането на мерки на Общността за борба с нюкасълската болест (3), последно изменена с Регламент (ЕО) № 806/2003 и по-специално член 21, параграф 4 от нея,
като има предвид че:
(1)
Решение 2000/680/ЕО на Комисията от 30 октомври 2000 г. за одобряване на плановете за действие в извънредни ситуации (контингенс планове) за борба с инфлуенцата по птиците и нюкасълската болест (4) е било съществено изменено (5). В интерес на по-добра яснота и рационалност това решение следва да бъде кодифицирано.
(2)
Инфлуенцата по птиците и нюкасълската болест са болести, които засягат птичите видове.
(3)
Критериите, които се прилагат при разработването на планове за действие в извънредни ситуации (контингенс планове) за борба с инфлуенцата по птиците и нюкасълската болест, са определени в приложение VI към Директива 92/40/ЕИО и в приложение VII към Директива 92/66/ЕИО.
(4)
Критериите за плановете за действие в извънредни ситуации (контингенс планове), изброени в тези две приложения, са идентични.
(5)
Мерките, които следва да бъдат предприети в случай на избухване на инфлуенца по птиците и нюкасълска болест, се базират на едни и същи принципи и засягат птицепроизводителите, персонала в птицекланиците и преработвателните предприятия, ветеринарите в тази област и диагностичните лаборатории. При това положение е възможно да се разработи план за действие в извънредни ситуации (контингенс планове), който да обхваща едновременно и инфлуенцата по птиците, и нюкасълската болест.
(6)
Държавите-членки са представили за одобрение национални планове за действие в извънредни ситуации (контингенс планове), които изброяват и определят мерките, които следва да се вземат в случай на избухване на инфлуенца по птиците и нюкасълска болест.
(7)
След проучване тези програми следва да отговарят на предвидените критерии и спомагат за постигането на желаните цели при ефективното прилагане на горните планове.
(8)
Държавите-членки провеждат предварително планирани проучвания на симулативни техники с оглед осигуряване на ефективното приложение на плановете.
(9)
Държавите-членки имат задължението редовно да актуализират тези планове.
(10)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните.
ПРИЕ НАСТОЯЩОТО РЕШЕНИЕ:
Член 1
Представените от държавите-членки планове за действие в извънредни ситуации (контингенс планове) за борба с инфлуенца по птиците и нюкасълска болест, изброени в приложение I, се одобряват.
Член 2
Решение 2000/680/ЕО се отменя.
Позоваванията на отмененото решение се считат за позовавания на настоящото решение и следва да се тълкуват в съответствие с таблицата на съответствието, посочена в приложение III.
Член 3
Адресати на настоящото решение са държавите-членки.
Съставено в Брюксел на 26 януари 2004 година.